Downloaded from YTS.MX
Official YIFY movies site: YTS.MX
Március 11. Süt a nap.
Húsz év emlékét érzem ebben a völgyben.
Sok év öröm...
fájdalom...
kétely és bizonyosság.
Egy újfajta szerelem,
erős, hosszan tartó.
Kevesen éltek úgy, mint mi, itt,
szóval, igen, édesem, hiányzol.
Semmi sem nyugtat meg annyira, mint igaz, biztos kezed.
Gyere haza a feleségedhez!
PATAGÓNIA, CHILE
2015. DECEMBER
Douglas Tompkins kedden elhunyt egy chilei balesetben.
Lelkes természetvédő volt.
Patagóniába fiatalkorában, a '60-as években szeretett bele,
és a '90-es években visszatért, földvásárlás céljával.
Huszonöt évet élt Chilében,
a világ legnagyobb jótékonysági projektjét hátrahagyva.
Tompkins roppant kreatív volt.
Nehéz időszakban építette fel projektjét,
mikor a környezetvédőket ökoterroristának tekintették.
Izgalmas karakter volt.
Mikor hirtelen meghalt, az emberek...
Nem is tudták, mit higgyenek.
Vajon szétesem?
KRIS TOMPKINS TERMÉSZETVÉDŐ
Ha én szétesem, vége a játéknak.
És oda 25 év munkája.
Nem lehetett tudni,
visszatérek-e.
Elvesztettem életem szerelmét.
Borzasztóan fájt, megborított.
Írt egy barátom,
azt mondja,
„Döntened kell, méghozzá most!
„Élhetsz ebből a történetből.
„Mesélhetsz mindenkinek az életetekről,
„és halálodig gyászolhatod Dougot.
„Vagy visszamész dolgozni és folytatod.
„Melyik lesz?"
Úgyhogy döntöttem.
A TERMÉSZET SZERELMESEI
HÁROM ÉVVEL KÉSŐBB
Tegyük ide! Tegyük le!
- Minden szinten működik. - Ja.
Viccelt, ugye?
- Reméljük! - Igen.
Szerintem viccelt.
Van egy ilyenem. A K2-ről.
- Ne! - Ez...
- Nem mondod! - Mi?
Ez mikor volt, Rick?
Még '78-ban.
Rick fog felrángatni a hegyre.
Neked másfajta fejszét hoztam.
Sokkal könnyebb.
- Vagyis hoztam... - Jaj!
...rengeteget, Pablónak és magamnak.
És ez... Ez az?
Vagy vihetitek ezeket is, amik...
Én inkább... Nekem jó a hosszú.
Oké.
Indulás!
Doug halála után
Rick felhívott és megkérdezte,
nincs-e kedvem vele és Krisszel mászni menni.
Mondta, hogy Kris nagyon szeretné...
JIMMY CHIN MÁSZÓ, FILMES
...megmászni azt a hegyet.
Gondoltam, persze, érthető.
Értem, miért.
Különleges hegy.
Oké! Ott a hegyünk!
Jesszus!
Komolyan!
Bocs, de...
Jézus, nézzétek!
Nézd! Kicsit havas.
- Kicsit. - Egész kicsit.
Ennyire messzire még sose jöttem.
Sose láttuk.
Sokat repülünk, de...
nem kirándultunk eleget.
Nem fedeztük fel rendesen a környéket.
Folyton csak dolgoztunk.
Komoly ébresztő ez.
Úgy indult,
hogy Douggal, ugye a paradicsom közepén éltünk,
és megállapítottuk,
milyen csodás lenne megmenteni ezt a helyet.
Csak megmenteni...
a klímaváltozás és egyebek miatt.
Jelenleg
minden szinten
a természet áll vesztésre.
Mit tehet az ember ma azért,
hogy megmentse a bolygó kritikusabb részeit?
Mi volt az elképzelésük? Milyen céllal jöttek?
CHILE ARGENTÍNA
Felvázoltunk egy komoly tervet.
TERMÉSZETVÉDŐ
Rájöttünk, hogy lehetne alapítani...
nemzeti parkot
magánkezdeményezéssel is.
Szerettük volna visszaadományozni az ország javára.
FÖLDVÁSÁRLÁS
Igazi csináld magad-mentőakció a földvásárlás.
Tompkins és felesége, Kris akkora területet igyekeznek megmenteni,
amekkorát korábban senki.
Igen. Ez akkora, mint a Yosemite.
Megvették azt a vulkánt?
Igen, jött vele.
Páran kíváncsiskodtak,
vajon mit keresnek itt valójában az amerikaiak?
CLAUDIO ALVARADO SZENÁTOR, CHILE
Véleményünk szerint
nem más, mint egy üzletember, aki természetvédőnek adja ki magát.
Chilében eleinte sokan nem értették,
mit jelent „ökológusnak" lenni.
MICHELLE BACHELET ELNÖK, CHILE
Volt, aki befektetési célra használta volna.
Befektetni, energiát termelni,
a folyók kihasználásával.
Volt, aki kivágta volna az erdőt.
Nem tudtuk, hogy van tétje.
Ez volt az egyik gond.
Chile volt elnöke meggyanúsította férjét,
hogy elküldte földjéről az embereket.
Úgy tudjuk, halálos fenyegetést is kaptak.
Igen, évekig. Meg lehallgatták a telefont.
Hatalmas volt a tét.
Huszonöt évig tényleg...
ráfeküdtünk,
és mindent igyekeztünk megtenni, amire Doug vágyott.
Erről beszéltél ma reggel.
- Igen. - Ez az egész.
Rég bejelöltem,
mert említette valaki, hogy eladó.
- Eljöttem... - Hatalmas terület.
...Chilébe,1990-ben, és vettem egy házat, amit felújítottam.
Mikor földet vettünk, nem az volt az elképzelés, hogy óriási parkunk lesz,
de újabb terület vált eladóvá, majd egy még nagyobb,
és hirtelen park-szintre nőttünk.
Egy bolond, akinek az az álma, hogy parkot hozzon létre.
És mellette...
DAGO GUZMÁN FELÜGYELŐ, PUMALÍN
...egy olyan személy, aki képes mindezt valóra váltani.
Azt mondja, „Repülök veled, csak le ne zuhanj!"
„Ne zuhanj le!"
Komolyan elkötelezettek voltak.
EDGAR BOYLER FILMES
Volt egy közös álmuk. És izomból küzdöttek.
Tudunk vitatkozni.
Nem, szerintem...
a vágy...
hogy megakadályozzuk a természet pusztulását...
a legerősebb kötelék,
ami két ember közt létrejöhet.
Megállhatunk valahol itt, vagy ott, fenn?
- Az erdő szélén. - Persze.
- Mondjuk, még... - Egyetértek. Igen.
- ...hatvan-száz méter. - Ja, rendben.
Hogy vagy, Kris?
Jól.
Akkor jó.
Mindig azt mondtam,
hogy a spektrum egyik, vagy másik végében szeretnék lenni,
sosem középen.
Így akartam élni, mielőtt meghalok.
Nem tudom, mi volt ez, de tudtam, hogy vágyom valamire...
valami vadra, extrémre,
bevállalósra, kilépni a komfortzónából.
Doug örülne,
büszke lenne rám,
hogy megmásztam...
és megnéztem, milyen a park legmagasabb pontja.
Ezzel,
bizonyos értelemben, egy utolsó búcsút vettem tőle.
Doug 2008-ban mászta meg először
ezt a hegyet.
Mászó volt,
azt szerette a legjobban csinálni.
Északkeleten nőtt fel.
Még általános iskolásként kezdett el mászni, a Gunksban.
Az iskola nem érdekelte, egyetemre nem járt.
Értelmetlennek találta a konformista életet.
Abszolút elutasította.
És meg is szökött.
Tizenhét évesen...
nyugatnak eredt...
Nem tudom. Nem volt pénze.
Fogalma se volt...
mit fog csinálni, mit találhat.
Doug végül Yosemite-ban kötött ki, mászott a völgyben.
YVON CHOUINARD A PATAGONIA CÉG ALAPÍTÓJA
Másztam vele ott.
Szoros barátságot kötöttünk.
Évekkel később Yvon hozott össze minket.
Doug és Yvon legjobb barátok és mászótársak voltak.
Zseniális mászók voltak.
Ők voltak a szakadt mászók, szörfösök, síelők,
akik a legnagyobb sportruházati cégeket alapították.
Doug nagyon felnézett Yvonra,
és 50 év alatt sokat változott a viszonyuk.
Yvon hallgatott Dougra...
mikor vállalkozni kezdtek.
SZENDVICS, HOT DOG
Valahogy sikerült kidumálnia Yosemite-ban,
hogy hotdogozót nyithasson.
Azt üzemeltette, közben mászott.
Vállalkozó volt.
Aki meg akarja érteni a vállalkozókat,
elég, ha tudja, milyen egy fiatalkorú bűnöző.
Akik azt mondják,„Ez fos.
„Én másképp csinálom."
Doug már korábban elkezdte, mint mi.
Én kovács voltam,
és mászócuccot gyártottam,
de nem tartottam magam üzletembernek.
Az később jött.
Évi hat hónapot másztam.
CHOUINARD C FELSZERELÉS
Elkezdtem mászócuccot gyártani.
Nyilván igyekeztem sikeres vállalkozást vinni,
de sok minden foglalkoztatott.
Az volt az alapelképzelés...
hogy ha dolgozni kell, dolgozunk,
és játszunk, mikor játszani akarunk.
Ha jön a hullám, megyünk és szörfözünk.
Így ismertem meg Krist.
Vagányak a keleti-parti lányok
Bírom, ahogy öltözködnek
A déli csajokban meg azt Ahogy beszélnek
Kicsinálnak, ha arra járok
Egy szörfös csaj, aki sose hordott cipőt.
Még a gimnáziumba is
mezítláb járt,
amitől kivoltak a tanárok.
Ő is rossz gyerek volt.
Kris és Yvon szomszédok voltak.
MALINDA CHOUINARD HANGJA PATAGONIA TULAJDONOS
Tizenöt-hat lehetett, mikor először találkoztunk.
Roppant barátságos volt.
Imád csacsogni, lógni,
de komolyan is veszi, amit csinál.
A dédnagyapánk farmján nőttünk fel, Kaliforniában.
Nyolcéves koromban apám
Venezuelába helyezte át az olajcégét,
egy kis faluba, Orinocóba.
Egy délután rosszul lett,
majd öt napra rá meghalt, bulbarban.
Miután apánk elment,
anyánk hozzáment egy családi baráthoz.
Rámenős volt, négy gyerek apja.
Úgyhogy heten lettünk. Mi voltunk a „huligánok."
Vadak voltunk.
Apám biztatott minket,
hogy használjuk az ugródeszkát.
Nem ismert lehetetlent.
Amit én abszolút átvettem.
Csak annyit kértek, legyünk jók abban, amit csinálunk.
Mindegy, mi az, csak jól csináljuk.
Nem akartam magániskolába járni, de a helyi állami
annyira rémes volt,
hogy inkább a tengerparton lógtam
egy bátyámmal és Yvon Chouinarddal.
Tizenöt voltam.
Ő tisztában volt magával.
Én meg mint kavics a folyóban,
vergődtem ide-oda, ahogy sodródtam a vízben,
néha hozzácsapódtam egy kőhöz,
aztán elkapott egy áramlat,
és vitt tovább.
Mikor az egyetem első éve után hazajöttem,
anyám leültetett és azt mondta, „Muszáj valami munkát találnod."
Én meg elmentem Yvonhoz panaszkodni,
aki felvett nyárra, kétdolláros órabérrel.
Csomagolóasszisztensként dolgozott nekem.
„Csomagolóasszisztens!"
Annál lejjebb nincs.
Majd szépen megmászta a ranglétrát.
És együtt kitanultuk,
hogy kell vállalkozást vezetni.
Doug is saját üzletbe vágott.
Túrákat vezettek,
Kaliforniai Hegymászás néven.
Ezért kezdtem el a North Face-t.
Valamivel fel kellett szerelnem a klienseket.
Akkoriban ismerte meg Doug Susie-t.
Az első feleségemmel, Susie-val stoppolás közben találkoztam.
Ő vett fel.
Egyik nap...
SUSIE BELL DIVATTERVEZŐ, ESPRIT
...egy Emerald Bay nevű környéken autóztam
a Tahoe-tónál,
és megláttam egy stoppost.
Megálltam, felvettem, tele volt kötelekkel,
meg mászófelszereléssel.
Iszonyú arrogáns volt.
Gondoltam,„Micsoda paraszt!
„De van benne valami vagány."
Összeházasodtunk,
és San Franciscóba, a North Beachre költöztünk.
THE NORTH FACE HEGYMÁSZÓBOLT
A North Face megnyitójára
elhívtuk a Grateful Deadet
zenélni.
HELLS ANGELS KALIFORNIA
Doug nagyon élvezte
felépíteni a boltot, ami tényleg szép lett.
Különleges atmoszférát teremtett,
ahol különböző ruhákat és mászócuccokat árultunk.
A North Face egyre népszerűbbé vált.
Doug pedig nyughatatlan volt, menni akart mászni,
nem bírt egyhelyben maradni.
THE NORTH FACE HEGYMÁSZÓ FELSZERELÉS
Úgyhogy eladtuk.
Akkoriban vágott bele Susie az Espritbe.
Egy másik nővel.
Készítettünk pár borzasztó amatőr mintát,
azokat árultuk.
Emlékszem, mutattam neki a rendeléseket.
Doug ránézett, megrázta a fejét, és azt mondta,
„Na, ebben van lehetőség!"
És belevágtunk.
Komoly márka lett az Espritből, befutottunk.
Rendesen felépítettük.
Idővel nemzetközivé váltunk,
számos partnerrel a világ minden pontján,
Ázsiától Ausztrálián át Európáig.
Itt vagyunk, remélhetőleg a leendő
Patagónia Nemzeti Park közepén.
De mi lesz ezzel?
Az egy dolog, hogy az embernek támad egy nagy ötlete,
megint másik realizálni.
Kénytelen vagy szorosan együttműködni a kormánnyal.
Ez az öt új park egyike.
Mindig
nagy területet vásároltunk,
és felajánlottuk a kormánynak, hogy fogjunk össze,
adjanak mellé állami területeket.
Az Alacalufes Rezervátomból könnyen lehetne nemzeti park
anélkül, hogy megfosztanánk magunkat produktív lehetőségektől.
Csodás lenne,
ha bármelyik projektből...
MÁSZÓ, ÍRÓ
...konkrét nemzeti park válna.
Hinni abban, hogy ez valóban létrejöhet, megint más.
Chile gazdasága elsősorban bányászatra épül.
Chile fizetését
bányászatból szerzi.
Az teszi ki az ország exportjának 60%-át.
Ma Chile termeli ki a legtöbb rezet,
lítiumgyártásban pedig a másodikak.
Chile bányászország.
Kitermelői gazdaság.
Bányászni pedig környezetszennyező.
A politikusok gazdasági érdekből
beáldozták a területeket és erdőket,
így az akkori kormánytagokat
nem izgatta egy park ötlete.
Latin-Amerikában nincs múltja a környezetvédelemnek.
Jön ez a bolond amerikai, és azt mondja,
„Felvásárlom ezt a területet Chilében,
„és parkokat létesítek, amiket visszaadok az embereknek."
Mondják, „Ne már! Senki nem csinál ilyet!"
Fixen van valami a háttérben.
Doug 1961-ben kezdett el ide járni.
Síversenyeken vett részt, a síelők pedig holtidényben edzettek.
Így ismerte meg
Argentínát és Chilét.
Szerelem volt első látásra.
Végtelenül odavolt Patagóniáért.
Az ő ötlete volt, hogy menjünk Patagóniába.
Két hétre rá el is indultunk.
Vettünk egy öreg furgont,
teleraktuk lécekkel, szörfdeszkákkal
és mászócuccal,
és levezettünk 15-20 000 kilométert.
Csodás kaland volt!
Legendás út.
Tényleg,
egy korszak legmeghatározóbb karakterei voltak.
Ők találták ki ezt az életstílust.
Másztak, szörföztek,
ismeretlen hegyeken síeltek,
és megmásztak egy olyan hegycsúcsot,
ami akkor a legnehezebbnek tűnt.
Hatvan napig másztuk a Fitzroyt.
Harmincegyet töltöttünk egy jégveremben.
Azt hiszem, mindössze öt olyan nap volt, mikor ténylegesen mászni lehetet.
Kilenc hónapot töltöttem ott.
Yvon Chouinarddal, egy régi barátommal, és három másikkal
jó sokáig voltunk Chilében.
Beleszerettünk Patagóniába, a környékbe.
Akkor jártam ott először.
Olyan volt, mint az amerikai nyugat, 100 éve.
Érintetlen.
Elég hosszú volt az a túra ahhoz,
hogy örökre megváltoztassa az életünk.
ÉLJENEK A VIDÁM DISZNÓK! PATAGÓNIA '68
Mikor Yvon eljött Patagóniába...
...Doug Tompkinsszal 1968-ban megmászni a Fitzroyt,
még abszolút vad volt a hely.
Húsz évvel később visszamentünk,
és teljesen megváltozott.
Nézzétek már!
Van betonút meg minden!
Mindjárt nyílik egy McDonald's meg egy Wimpy's.
Az építtetők utat fektettek és táblákat húztak.
Ebből lett Chalten városa.
Az is feltűnt,
már jó rég,
hogy elkezdett melegedni.
Láttuk visszahúzódni a gleccsereket.
És elkezdtünk foglalkozni...
a klímaváltozással.
Doug volt az első...
aki nagyon ráérzett.
Ami részben annak volt köszönhető, hogy falta a könyveket,
illetve találkozott olyanokkal,
akik újabb könyveket ajánlottak neki.
CARLOS FUENTES TÁVOLI KAPCSOLATOK
Belevetette magát a mélyökológiába,
ami passzolt hozzá,
hisz minden mélyökológus mászó volt.
Látták, hogy pusztul a természet.
És, ha a természetet elpusztítjuk, azzal magunkat is.
A mélyökológia lényege, hogy az életben minden összefügg.
Minden életforma értékes.
Nem az ember teszi azzá.
Patagónia után gondoltam,
„Olyan ruhát szeretnék gyártani, ami passzol a helyhez."
Yvon azt mondta,
„Szeretnék kabátot gyártani.
„Patagonia márkanéven."
A Patagónia mágikus név.
Márkajelzésnek arra gondoltunk,
passzolni fog a Fitzroy feletti égbolt.
Valamiért engem kért meg,
hogy foglalkozzam vele.
Végül én hoztam létre,
vittem és bővítettem.
Yvonnak rengeteg ötlete van,
csak nem tudja, hogy valósítsa meg őket.
Kris meg igen. A rosszakat meg kiszűri.
MALINDA CHOUINARD HANGJA PATAGONIA TÁRSTULAJDONOS
Ez fontos.
Céltudatos volt és magabiztos.
Ő lett a cégvezető.
Mikor beindult a Patagonia,
főleg akkoriban,
ment, mint a sebesvonat.
Majd a '80-as évek elején
Yvon úgy döntött,
csináljunk a Patagoniából aktivista társaságot.
Építettem a cégem, és érdekelni kezdett a környezet.
Igyekeztem minél felelősségteljesebb vállalkozást vezetni.
Doug másképp tett.
Neki egyedül az volt a célja, hogy minél nagyobb legyen a vállalkozása.
Jól van, Fred Astaire, mehet!
Emily fotója...
Tompkins nem divattervező.
Az Esprit látványvilágáért felesége, Susie felel.
Minden egyéb, ami az imázzsal
és a marketinggel kapcsolatos, az az ő reszortja.
Igen, ő szuper! Julie Hall.
- Abszolút. - Oké.
Az Espritnek volt lakása Milánóban,
Párizsban,
New Yorkban, Tokióban.
A házában lógott egy Francis Bacon triptichon,
ami ért vagy ötmillió dollárt,
a kandalló fölött.
Akkor ment leginkább az Esprit, mikor teljes beleéléssel vezette,
és bejött neki,
hogy világszinten igazgathat
egy hatalmas divatcéget.
Aztán jött a váltás.
Komoly váltás volt.
Valahogy
átmentem egy ajtón...
a '80-as évek vége felé.
És azt mondtam, „Muszáj mással foglalkoznom."
Szerintem...
elveszettnek érezte magát.
Önhibájából.
A divatipar legfontosabb feladata,
hogy megteremtse bennünk az érzést,
új holmira van szükségünk.
Rájöttem, hogy nem kéne ezt szorgalmaznom,
mivel csak a Földet pusztítom vele.
A FELELŐSSÉGTELJES FOGYASZTÁSRÓL
GYAKRAN OLYASMIRE VÁGYUNK, AMI NEM KIELÉGÍTŐ...
Az Esprit vége felé
tele lettek a katalógusaik
olyan szövegekkel, amik a vásárlásról próbáltak lebeszélni.
AZ ESPRIT HATÁROZZA MEG AZ ÚJ HOZZÁÁLLÁST?
Ezt nem csinálhatod úgy,
hogy közben fizetned kell az alkalmazottaid, és vezetni a céget.
...ÚJ, „KÖRNYEZETTUDATOS STÍLUS"...
A '90-es évek elejére
elegem lett.
Döcögött a vállalkozás, és úgy döntöttem,
meg akarom menteni az Espritet.
Susie-val szétmentek,
és...
a cégen is osztozniuk kellett.
Susie kivásárolta,
őt már más dolgok érdekelték.
Vissza akart menni oda, ahol utoljára volt igazán boldog,
ami Patagóniában volt.
Komoly váltás, számára lényeges.
LITO TEJADA-FLORES FILMES
Ugyanaz az arc volt, csak más. Szerintem jóval érdekesebb.
Dél-Amerikába költözni egy projekt miatt
egészen álomszerűnek hatott.
Azt mantrázta,
bele kell vágni, aztán majd lesz valahogy.
És így is lett.
Mindenét feláldozta.
Nem volt konkrét terve, mikor idejött.
CAROLINA MORGADO CHILE VISSZAVADÍTÁSA
Mikor Chilébe érkezett, csak az Esprittől próbált szabadulni.
Pilóta lévén látta,
hogy a földtulajdonosok nincsenek jelen.
Apró telkeket vásároltunk
olyan földművesektől, akik el akartak költözni.
Doug megvett egy 800 hektáros farmot Reñihueben.
Itt...
ahol most ülünk,
itt éltem másfél évig,
ebben.
Ez volt a nappali, konyha
és étkező.
Míg rendbe hoztam a régi házat, szemben.
Áram nem volt.
Kétszer három méter,
vagy három és félszer két és fél,
az...
- Igen. - Érted.
- Mindegy. - Bármennyi is.
Nem tudom...
- Két szoba. - Ja. Szorozd be!
Ez egy kétszobás ház.
Volt pénze.
Nem milliárdjai,
de egy komolyabb vagyona, olyan 150 millió.
Bármit megtehetett volna,
és ő ezt akarta.
Elsősorban meg akartuk védeni a természetet.
Olyan helyeket találtunk,
ahol mintagazdaságokat építettünk.
Ahol először magunknak,
majd mindenki más számára bizonyítottuk,
hogy lehet itt úgy is élni,
hogy nem vágunk ki fát.
Nem az az egyetlen opció.
Szóval, elindítottuk a gazdaságokat,
bogyósgyümölcsöt termesztettünk,
mézet termeltünk
és lekvárt főztünk,
bárányokat hoztunk, akik gyapjút adtak.
A gyapjúból pedig kézműves termékeket gyártottunk.
Nyereséges volt? Nem.
Bármikor eladtunk egy üveg mézet, ahhoz adtunk öt dollárt.
Ez Doug szavajárása volt.
De azt mondta, belefér.
Megengedheti magának, hogy ökológiailag fenntartható legyen,
gazdaságilag kevésbé.
És rengeteg embert foglalkoztattunk.
Rágta a fülem,
hogy adjam el a cégem,
és kövessem a példáját.
Mert ő jól csinálja, én meg rosszul.
Szerettem volna felelősségteljes vállalkozást vezetni.
Megtartani a cégem és eszközként használni.
Hogy ezt megvalósítsam,
azt mondtam, oké, át kell értékelnünk a helyzetet.
Az új cél az,
hogy a vállalkozásunkkal megmentsük a Földet.
Úgyhogy felmartam egy marék dolgozót,
akik vezető pozícióban voltak,
és elvittem őket Patagóniába.
Akkor ismerkedett meg Doug Krisszel.
Ilyenkor? Igen.
Calafatéban voltunk, egy aprócska faluban.
Egy étteremben ültünk,
mikor besétált Doug Tompkins.
Odajött, ledobta magát mellém,
és azt mondta, „Dirr!
„Cső! Mi a helyzet?"
Aztán hozzátette, ami tipikus Doug,
hogy „Mit csinálsz?"
Mondom, „Holnap reggel lelépünk."
„Miért?"
„Mert vége az utazásnak."
„Jó, de miért?
„Miért nem maradsz?
„Figyelj, maradj,
„majd visszaviszlek repcsivel az USA-ba!"
Mondom, „Nem, és le is állhatsz.
„Nincs repkedés."
Aztán elkezdett hívogatni San Franciscóból,
mikor már mindketten visszamentünk.
„Mit csinálsz?"
„Hát, érted..."
Mással voltam,
de tudtam, hogy a végét járjuk.
Ő meg elég vonzó volt.
Kifejezetten.
Doug felhívott, mondja,
„Figyelj, van neked az a Kris haverod.
„Elég jóban vagytok, nem?"
Mondom, „Igen, az egyik legjobb barátom.
„Három gyerekem keresztanyja."
Azt mondja,
„Oké, mit gondolsz róla?"
Mondtam neki, hogy szuper embernek tartom.
És ugyanaznap
Kris is felhívott,
„Figyelj, Yvonnak van ez a haverja, Doug Tompkins.
„Másztok együtt egy ideje.
„Nem? Milyen arc? Jól ismered?"
Mondom, „Ó!"
Ismerem a feleségem. Mikor megtudta,
hogy Dougot érdekli Kris, az első reakciója az volt, „Ez katasztrófa!"
Látta, hogy bánt a nőkkel.
Doug egy vad, fiatal bonviván volt...
Számos afférral.
Mikor Kris elkezdett puhatolózni,
Doug ismerőseitől azt hallotta, hogy „Nem, Doug megváltozott.
„Jó gyerek. Már nem olyan."
A nők meg óva intették,
„Jesszus! Nem akarsz te vele kezdeni. Teljes őrület."
Megvolt Dougban a seggfejség.
Úgyhogy aggódtunk picit.
Régóta dolgoztam Yvonnal.
Fiatalkoromtól.
És szerintem...
ez a 23 év...
egyszerűen úgy éreztem,
nem bírom tovább csinálni.
Végeztem.
Végeztem az életemmel.
A legtöbben azt hiszik, mikor ezt mondom,
hogy a Patagoniára célzok.
De nem. Magamról beszélek.
Az én életemnek volt vége.
Váltanom kellett.
Ha már itt tartunk.
Úgy éreztem, kell lennie valaminek,
ami fontosabb ennél.
Valamit teszünk.
Doug néha felhívott.
Mondom neki egyik este, „Megyek Párizsba,
„az ottani irodában fogok melózni."
Azt mondja, „Szuper! Ott találkozunk."
METRÓ
És meg is jelent Párizsban.
Elvitt vacsorázni a kedvenc éttermébe.
Majd sétálgattunk a városban.
Azt mondja, „Látogass meg Chilében!"
Mire én, „Kizárt.
„Híresen nagy lókötő vagy."
Megállt,
bámulta a földet,
majd rám nézett, és azt mondta,
„Sose hagynám, hogy bántódásod essék."
Egyike volt a ritka pillanatoknak, mikor látszik, hogy az ember
maga is elhiszi, megváltozott.
Jóval később mondta,
hogy tudta, hogy ez volt az a pillanat.
Ahogy én is.
Gondoltam magamban...
„Ő lesz a férjem."
De őrültség volt. Tényleg.
Mással jártam jegyben.
Végül
elhagytam... a vőlegényem.
És elmentem Chilébe, Doughoz, tíz napra,
amiből öt hét lett.
Megvolt a kémia.
Mint a villámcsapás.
Lemondok vezérigazgatói pozíciómról.
Keresünk valakit a helyemre.
Remélhetőleg októberre meglesz,
betanítjuk, három hónapig a sarkamban jár majd,
majd január elsején lelépek.
Valószínűleg Chilébe,
azt hiszem, ott fogok letelepedni.
Mindent felrúgtam...
Botrányos volt.
Felrúgtam az egész életem.
De jól döntöttem. Szuperül alakult.
Vakmerő húzás volt. Hiszen...
bárhogy alakulhatott volna.
Őrület volt, amit műveltünk.
Itt randiztunk először.
Emlékszem, az járt a fejemben, hogy „Úristen, mit műveltem?"
A farm, ahova most tartunk,
az...
teljesen eldugott volt.
1994. április 4.
Doug birtoka hihetetlen.
Egy teljes félsziget,
gyönyörű gleccserek,
vízesések, folyók.
1994. április 5. Reggelre bejegesedett a hálózsákunk.
Kristálytiszta az ég, állati szép.
Délre indulunk, a Coihue erdőbe,
a Nires hotelben szállunk meg, vacsorát nem eszünk,
összebújva alszunk.
Május 20., négy napja esik,
nem akarja abbahagyni.
Az erős szél belöki a vizet a házba.
Hajnali kettőkor lekötözzük a kéményt,
és megölünk egy hatalmas patkányt.
Nincs menekvés.
Telefon nem volt...
MALINDA CHOUINARD PATAGONIA
...bejutni nem lehetett,
kijutni sem.
Elzártan éltek Douggal.
A negyvenes éveinkben járunk, és rengeteg tervünk van.
Nagyszabásúak és bonyolultak,
nem sokan próbálkoztak hasonlóval
ezen a környéken.
Úgyhogy... folyamatában derülnek ki dolgok.
És új házasság volt.
Reméltük, van annyira erős,
hogy túlélje a közös munka nehézségeit,
és ezt az intenzív létformát.
Eleinte létre akartunk hozni
egy természetvédelmi területet.
Hogy óvjuk a környezetet.
De az évek során
Doug és Kris kitalálták, hogy inkább nemzeti parkokat alapítsunk,
ami a munka jellegét is megváltoztatta.
CSENDES-ÓCEÁN ATLANTI-ÓCEÁN
SANTIAGO, BUENOS AIRES, ARGENTÍNA, CHILE
Innen indultunk.
Itt éltünk.
Ez a terület lett Pumalín.
Az argentin határtól egészen a Csendes-óceánig.
Ez volt az első.
Felvásároltunk 300 000 hektár területet, és azt bővítettük tovább.
PUMALÍN PARK 300 000 HEKTÁR
Mindez sosem egy vákuumban történt.
Azonnal elindultunk,
és beszéltünk mindenkivel,
polgármesterekkel, az összes érdekelttel.
Gyanakvók voltak.
Gyakran
elutasítottak.
Jöttünk beszélni a polgármesterrel.
Szeretnénk elmagyarázni, mivel járna,
hogy visszaadjuk ezt a területet, ami az ő hatásköréhez tartozik.
Bízunk benne, hogy támogatni fogja az ötletünk.
Nem ismeretlen számára a természetvédelem.
Létre kívánunk hozni egy nemzeti parkot, Cabo Leónból indulva,
és hozzávenni a természetvédelmi területet.
Azzal, ha van nemzeti parkunk,
bevonzzuk a turizmust.
PUMALÍN PARK 300 000 HEKTÁR
Ezen a területen mérsékelt égövi esőerdők vannak. Megközelíthetetlenek.
Akkoriban
főleg a kormány volt ellenünk.
Itt öt éven át
komoly
politikai és szociális konfliktus zajlott.
ARGENTÍNA CHILE
Mik a fenntartásai Douglas Tompkins projektjével?
Nem akarnak fejlődést.
Szegény ország vagyunk...
JAIME ORPIS KONGRESSZUSI TAG, CHILE
...fejlődnünk kell,
hogy emeljük a színvonalat.
RODRIGO NORIEGA PILÓTA
Húsz évig éltünk diktatúrában.
Olyan vaskezű, jobbos politikusokkal,
akik nem tudtak azonosulni a közösséget segítő kezdeményezésekkel.
Chile joggal tart az amerikaiaktól.
Még 1973-ban
Nixonék támogattak egy puccsot,
melynek 17 év diktatúra lett az eredménye,
Augusto Pinochet vezetésével.
PINOCHET REZSIM 1973-1990
Mikor Tompkinsék elkezdték felvásárolni az olcsó területeket
természetvédelmi céllal,
meglepődtek a „mocskos amerikai" jelzőn.
Ezzel együtt, lássuk be,
Chile egy hosszú, keskeny ország.
És...
rengeteg területet vásároltak...
ANDRÉS VELASCO VOLT PÉNZÜGYMINISZTER, CHILE
...amivel bekebelezték Chile egy komolyabb régióját.
A katonaságot és haditengerészetet zavarta,
hogy Mr. Tompkinséknak ekkora területük van...
PEDRO PABLO GUTIÉRREZ ÜGYVÉD, TOMPKINS TERMÉSZETVÉDELEM
...ami a határtól egészen az óceánig húzódik.
Azzal vádolták, hogy kettészeli az országot.
A chilei jobboldal kikészült,
és igyekezett valahogy ellenállni.
1995. március 13.
Lényegében minden chilei újság...
A NEMZET AGGÓDVA FIGYEL
...és televíziócsatorna rólunk tudósított tegnap este,
majd ma reggel ismét.
EGY AMERIKAI HATALMAS TERÜLETEKET VÁSÁROL FEL A FELFÖLDÖN.
Izomból ránk támadt a szélsőjobb meg a lazactenyésztők.
Nekimentünk a kereskedelmi lazactenyésztőknek.
Ezek halfarmok.
Olyanok, mint egy sertéstelep.
Az óceán alján, a ketrecek alatt
kipusztult az élővilág.
Elfojtották a tengeri ökológiát.
Semmi nem él meg a ketrecek alatt.
Az oroszlánfókák odajárnak enni.
Rendszeresen láttunk halott fókákat
a parton, lőtt sebekkel.
JUTALOM MENTSÜK MEG A FÓKÁKAT!
Kirakta, hogy „Élve vagy halva".
És 2500 dollárt fizet a nyomravezetőnek,
aki megtalálja a fókavadászt,
ami csak olaj volt a tűzre.
ÚJRA TÁMADJÁK TOMPKINST
1995. április 21.
Megint minket ócsárolnak az újságok.
TOMPKINS ISMÉT KÍNOS HELYZETBEN
Konkrétan fenyegetve érezzük magunkat.
FREI TOMPKINSRÓL: „AZT HISZI, ÖVÉ AZ ORSZÁG."
Október 17. Lehallgatják a telefont.
Újabb támadás a katonaságtól...
DOUGLAS TOMPKINS: A „GRINGÓ" BAJKEVERŐ
Ki tudja, mi jöhet még?
Aggódom Doug épségéért.
Egy darabig kénytelenek voltak az Amerikai Nagykövetségen bujkálni.
Halálos fenyegetést kaptak.
Az FBI szólt, hogy a mi telefonunkat is lehallgatják.
Barátok voltunk.
BELISARIO VELASCO VOLT BELÜGYMINISZTER, CHILE
Nem zaklatja őt az állam.
Gyanúsak voltak.
Azt hinnénk, csak azért vett olcsón földet...
CLAUDIO ALVARADO VOLT SZENÁTOR, CHILE
...hogy majd magas áron továbbadja.
A tömeghisztériából sok minden keletkezett.
Akkoriban én...
miniszter voltam, igen,
védelmi ügyekkel foglalkoztam.
A katonaság úgy vélte, ők Izrael,
akik megpróbálják elfoglalni Chile egy részét, stb.
Megvádoltak...
VIGYÁZAT! VESZÉLYES HULLADÉK LERAKÓ
...hogy radioaktív hulladéklerakót létesítünk.
az USA-nak, vagy új zsidó államot,
pedig anglikánok vagyunk,
vagy új argentin katonai bázist,
hogy örökre leszámoljunk Chilével.
A legjobb az volt,
hogy el akarjuk vinni a marhákat Chile déli részéről,
és amerikai bölényeket hozni a helyükre.
Összesen, beleértve minden projektet,
amit Chilében és Argentínában visznek,
hány hektárról van szó?
Egymillió.
- Egymillió? - Igen.
Kis híján.
Az rengeteg.
Semmi.
Ha összevetjük,
hogy mennyit pusztítanak el és mentenek meg évente,
mi vesztésre állunk.
Évente 20 millió hektárnyi vadon tűnik el.
AMAZONAS, BRAZÍLIA 2009-2022
Ha így haladunk, 50 év alatt kiirtjuk a természetet.
MATO GROSSO, BRAZÍLIA 1984-2020
BOLÍVIA 1984-2020
Mondhatják, hogy Tompkinsék
megvédtek egymillió hektárt, ami valóban nem kevés...
OREGON, EGYESÜLT ÁLLAMOK 2017-2020
...de piha, ahhoz képest, hogy napi szinten mi folyik.
KALIMANTAN, BORNEÓ 2017-2022
Akár az indonéz erdőkben,
vagy Észak-Afrikában.
ELEFÁNTCSONTPART 2010-2022
Nem nyerünk teret.
Csak ellenállni próbálunk.
Itt vagyunk a közepén,
az emberek száma egyre nő...
GLOBÁLIS ERDŐIRTÁS (1980-2022)
...a fogyasztás nő, a természeti erőforrás csökken.
Aki pedig változtathatna ezen,
nem teszi,
mert egy ilyen változás kulturális hatása
számukra túl sok lenne.
ARGENTÍNA CHILE
ARGENTÍNA
Mikor szerettük volna létrehozni a Corcovado Parkot...
CORCOVADO PARK 500 000 HEKTÁR
...egyenesen belefutottunk a katonaságba.
Sok terület, ami a park része lett volna,
a katonasághoz tartozott.
Próbarobbantásokhoz használták.
Doug találkozott a tábornokokkal,
próbálta őket rávenni, hogy védjük meg ezt a helyet,
és álljanak le a bombázással.
Úgy ülünk le tárgyalni a kormánnyal,
hogy készen állunk bemutatni,
mit fektettünk a földbe.
Azt mondtuk nekik,
„Hajlandóak vagyunk odaadni a parkot, infrastruktúrával együtt,
„ha hektáronként kilenchektárnyi területet hozzátesznek
„nem használt állami területekből."
Egy ilyen alkuval
sokkal többet érhetünk el,
mint amire egyedül képesek volnánk.
SANTIAGO, BUENOS AIRES, ARGENTÍNA, CHILE
A Patagonia Park is roppant nehéz projekt volt.
Felvásároltunk több ezer hektárnyi területet Argentínában,
egy régi Estanciát...
CHILE, ARGENTÍNA, ESTANCIA VALLE CHACABUCO
...és 100 000 hektárt, Chilében.
Az volt az ötlet, hogy idővel a park
átnyúlhatna Argentínába...
...összesen többmillió hektárnyi védett területtel.
A közeli közösségek
állattenyésztéssel foglalkoztak.
Páran bedühödtek,
hogy Chile egyik legnagyobb állatfarmját
mi felszámolnánk.
SANTIAGO, B. AIRES, ARGENTÍNA, CHILE
Iberánál...
PARAGUAY ARG., BRAZÍLIA
...rettentő nehéz volt a helyzet.
IBERÁ 1 000 000 H.
Egyesek azt állítják, kilakoltatták és negligálták őket,
az általuk „ökobáróknak" nevezett egyének.
IBERÁ CORRIENTES TARTOMÁNY
Nem hisszük, hogy Tompkins egy multimilliomos,
aki hirtelen jótékonyságra adta a fejét.
PUMALÍN PARK 500 000 HEKTÁR
Akadtak viták
Pumalín tulajdoni hátterét illetően.
Az az 1-2%, ami 200 családot takart,
veszélyeztetve érezte magát.
Öt éven át osztogattuk a tulajdoni lapokat,
hogy mindenki megnyugodjon.
Hogy ne legyen kérdés,
mi az övék és mi tartozik a parkhoz.
Mások se tudták volna jobban megoldani
a földtulajdon körüli vitákat ebben az országban.
Ez fáj a legjobban?
Igen, ez bántott a leginkább,
mivel pont nem ez volt a célunk.
Nem csak magánemberek és politikusok ellenkeztek,
hanem intézmények is.
Tompkinsék ellen
nem más, mint a katolikus egyház is felszólalt.
Ez a Pumalín Park hiányzó láncszeme.
A katolikus egyházhoz tartozó 30 000 hektárnyi terület,
Huinay.
Douglas Tompkins ilyen közel járt, hogy megszerezze.
Nyomást gyakoroltak a Katolikus Egyetemre,
hogy ne nekünk adják el a földet, hanem egy áramszolgáltatónak,
az Endesának, egy óriás monopóliumnak.
Elég rosszindulatú húzásnak tűnik.
Az volt.
Oké, de a lenti rész...
- Megvesszük? - Meg.
Mélyen hisznek abban, amit csinálnak.
Az emberek 98%-a feladta volna,
mondván, „Lehetetlen ebben az országban élni."
Ugyanis mi, chileiek, rémesen viselkedtünk.
Február 25.
Minden nap jön egy új hír.
Dougon eluralkodott a düh és a frusztráció,
én is egyre idegesebb vagyok.
Miért csináljuk ezt?
Otthon csak vitatkozunk.
Sírás, őszinteség,
szeretetteli reakció.
Gondoltam rá, hogy ezt feltöltöm,
de nem akarnám, hogy túl sík legyen.
Mondjuk így, és elkanyarodhatna.
Akkor természetesnek hatna.
Hiszek a közterületekben.
Ki kell építenünk az infrastruktúrát.
Látogatói központot, kempinget,
sőt, hotelt,
parkolót, turistautat,
adminisztratív irodákat, táblákat.
Sok mindenből áll
egy nemzeti park.
Perfekcionista volt.
Mikor az Espritet vezette, volt az asztala fölött egy tábla.
NINCS APRÓ RÉSZLET
„Nincs apró részlet."
Meggyőződése volt, hogy csak szép világban érdemes élni.
Dougnak ezek üres vásznak.
Valójában
makacsul és kérlelhetetlenül
hajtotta a szépséget.
A traktoros művész.
Traktorral is lehet tájat festeni,
csak technikásnak kell lenni.
Mert később lövünk róla egy képet,
amin láthatóvá válik a munka.
Mikor elkezdtünk Chilében és Argentínában dolgozni,
azt hittük, csak megvédjük a tájat.
De az az igazság,
hogy ahogy mondják,
egy táj élővilág nélkül csak díszlet.
Iberában minden megváltozott.
Rájöttünk, hogy egy csomó élőlény hiányzik,
a jaguároktól kezdve a legapróbbakig.
Már nem csak nemzeti parkokat akartunk létrehozni.
Belevágtunk a működő ökoszisztémák létesítésébe.
Ideje „visszavadítani."
Lényegében
visszahozzuk azokat az egyedeket, akik ide tartoznak,
de valamilyen oknál fogva eltűntek.
Orvvadászat, vadászat,
haszonállatok legeltetése miatt.
Minden egyednek komoly szerepe van az ökoszisztémában.
Sok guanakó kell,
hogy a pumáknak legyen mit enniük.
A pumák őket vadásszák, és élelmet biztosítanak a dögevők számára.
Nem csak a visszatelepítés fontos,
az interakció is.
A program során parkőröket alkalmazunk.
CRISTIÁN SAUCEDO CHILE VISSZAVADÍTÁSA
Sokan cowboyok voltak,
ma pedig pumákat felügyelnek.
Arcelia apja volt az első számú pumavadász.
Eljárt az apjával,
kaptak fizetést,
és bónuszt fizettek minden egyes bundáért.
Mit gondolna apád, ha most látná...
mit művelsz?
Mennyi puma!
És egyet sem ölök meg!
Egyet sem.
Nagy váltás.
Abszolút! Nekem ez hatalmas!
Etikai szempontból
a biodiverzitást kell szolgálnunk.
Muszáj a Földön más élőlényekkel osztoznunk.
Élőhelyet kell biztosítanunk nekik,
hogy folytatódhasson az evolúció.
A folyamatos terjeszkedéssel kiszorítjuk az élőlényeket.
Amivel magunk alatt vágjuk a fát,
és teljes elmebajnak tartjuk,
hogy folyamatosan csak terjeszkedünk,
míg minden össze nem omlik.
Február 18.
Miért nem másztuk meg soha együtt a hegyünk?
Akkora ajándék itt lenni,
és látni mindent!
Doug mászta meg először.
Az a szokás, ha elsőként mászol meg egy hegyet,
elnevezheted.
Doug pedig Krisnek hívta.
Szuper volt! Jót jöttünk!
Igen, ez isteni volt!
Szóval, a Kristine
a park legmagasabb pontja,
lényegében a koronaékszer.
Nem is adhatnál szebb Valentin-napi ajándékot
a feleségednek.
Ja. Mindig ilyeneket csinált.
Heves természetük volt,
de nagyon szerették egymást. Kétségtelenül.
Mindig vigyáztak egymásra.
Ha együtt voltak, úgy viselkedtek...
mint a tinik.
TIMMY O'NEILL MÁSZÓ
Smároltak a sarokban.
Iszonyú szerelmesek voltak.
Dougnak minden nap az volt az első dolga,
hogy küldött neki egy üzenetet.
GYÖNYÖRŰ FELESÉGEM VAN, AKIT IMÁDOK
Fotókat.
BIRDY ÉS LOLO IMÁDJÁK EGYMÁST
Becenéven hívták egymást.
LOLO SZERETI BIRDYT
Ő volt Birdy.
RITKA MADARAK, AKIKET IMÁDOK
Élénken emlékszem
egy nagyon kedves
DVD-re, amit készített.
Életem szerelme egy zseniális nő.
Hatvanévesen is gyönyörű.
Te vagy nekem a minden.
TE VAGY NEKEM A MINDEN MINDANNYIAN IMÁDUNK
BIRDY ÉS LOLO MINDKETTEN A 60-AS ÉVEIKBEN
Dougnak ezt az oldalát nem ismertem, de...
Ott van.
Komoly egy csúcs, mi?
Igen.
Olyan jó itt lenni!
Jártunk már itt Jimmyvel.
Tizenkét éve,
Yvonnal és Douggal.
Ó, igen!
- Összehoztunk még egyet! - Végre!
Az első gyógyszeres mászás.
Nincs ennél jobb!
Csodálatos volt a naplemente.
Mint tegnap este.
Eszembe is jutott Doug.
Ketyeg a biológiai órám.
Érzem.
Rengeteg dolgod van még.
- Van dolgom. - Emlékszem...
Hosszútávú projektek, és tudod,
szeretném őket befejezni.
- Emlékszem... - Kíváncsi vagyok,
be tudnánk-e fejezni őket.
Rengeteg idő.
- Az idő a legfontosabb. - Igen.
A legnagyobb érték.
- Az élet... - Mindig.
Az élet elillan.
Igen.
Rábeszéltem Dougot, hogy utazzunk.
Én kezdeményeztem.
Aztán nagyon belelkesült.
Gondoltuk, szórakoztató lenne kajakozni egyet a nagy tavon,
nem messze a Patagonia Nemzeti Parktól.
Kivittük őket a tóhoz,
órákat bíbelődtek a csónakokkal.
Hajrá, szívem!
Világbajnok kajakosok,
de megbíztak valakit,
hogy rakják össze az ütemtervet.
Ráerősítették a kajakokat egy gumicsónakra.
Douggal egy kettes kajakban voltunk.
Yvon és Weston egyszemélyesben.
Jeb és Lorenzo szintén kettesben.
A negyedik napra felerősödött a szél.
Minden irányból csapkodtak a két és fél méteres hullámok.
Nem tudtuk a lapátot rendesen használni a kölcsönhajóval.
Douggal egyre nehezebben bírtuk
egyenesben tartani a hajót.
Elkapott egy hullám.
És hirtelen átfordultunk.
Mondom Dougnak,
„Bakker, megpróbálhatnánk kiúszni,
„mert ha a tó közepén ragadunk,
„fixen meghalunk."
Megbeszéltük, hogy teszünk egy próbát.
Én azt hittem,
vagy tíz percem van hátra.
Ilyen hideg vízben nagyjából fél órát lehet kibírni.
Aztán jött egy hullám... Elkapott egy újabb hullám, és leesett,
hogy épp megfulladok.
Aztán valami átkapcsolt bennem.
Felüvöltöttem, hogy „Nem!"
És elkezdtem izomból úszni.
Egy percen belül Jeb és Lorenzo megjelentek a kajakkal.
Belekapaszkodtam a végébe, és húztak maguk után.
Először Dougot értem el.
Belekapaszkodott...
...a kajakomba, én meg elfordultam
a part felé, és elkezdtem evezni.
Nem pánikolt.
Hajtott a lábával.
Belém kapaszkodhatott volna, és felboríthatott volna.
De nem bírt a hipotermiával,
kezdett eluralkodni rajta.
Éreztem, hogy egyre nehezebben
hajtja magát és kapaszkodik.
Végül az Aviano-völgyet nézte,
és csak...
motyogott magában.
Mikor már nem tudott kapaszkodni,
fel kellett emelnem, hogy ne lógjon a feje a vízbe.
Mi... Én nem...
Nem bírtam őt is és a lapátot is fogni.
Egy ponton elveszítettem a lapátom.
Egy órán át lebegtünk a vízen,
vagy másfél órán át.
Aztán...
meghallottam a helikoptert.
Kihúztak minket a partra.
Onnan meg kórházba vittek.
Szakadozva jönnek az üzenetek.
Doug, Rick, helikopter.
Tudom, hogy komoly bajban vagy.
Érzem. Tudnom se kell.
Imádkozom az istenekhez,
„Könyörgöm,
„hozzátok vissza nekem!"
Elvittek minket a szállásra, és megcsörrent a telefon,
a tulajdonos felvette,
és egy percre rá
letette, ránk nézett, és azt mondta,
„Doug most tényleg meghalt."
Besiettem a szobába, ahol tudom, hogy órákig dolgoztak rajtad.
Hideg test, puha.
Bemászom az ágyba, melléd.
Csak össze akartam bújni veled,
hagyni, hogy minden más megszűnjön.
Bámultam a levesem.
Yvon is csak nézte a magáét.
Aztán...
felemelte a kanalát,
és elkezdett enni,
nagyon lassan.
Majd rám nézett és azt mondta,
„Edd a levest! Nagyon finom."
Külön figyeltem arra...
hogy megbecsüljek
minden egyes kanál meleg levest, ami lecsordult a torkomon.
Másnap elreptettük.
Hátul ültem, a koporsóval.
Volt nálam egy kés.
Elkezdtem belevésni a nevünk.
Fel se tűnt, de ahogy...
véstem a nagy betűket,
olyan erővel, ahogy csak tudtam,
megvágtam magam.
Összevéreztem a koporsót,
magamat.
És...
kibújtam a biztonsági öv alól.
Csak az érdekelt, hogy rávéssem a nevünk.
Végül Rick, aki a pilóta mellett ült,
hátrajött,
és rám szólt, hogy „Ülj le! Ülj a helyedre,
„csatold be az öved és add ide azt a kést!
„Végeztél!
„Szeretnéd, ha így látnának, mikor leszállunk?"
Teljesen kikészült.
Annyira, hogy élni sem akart.
Nem akart... nélküle élni.
Doug három napja halt meg
egy kiránduláson, ahova a barátaival ment.
Yvon Chouinarddal, legrégebbi barátjával,
Rick Ridgewayjel, aki szintén majdnem odaveszett,
és Weston Boylesszal,
a csapat „ifjú titánjával",
aki az utolsó pillanatig mellette volt.
Egy percre sem hagyta magára.
Ezért örökké hálás leszek.
Douglas több évszázadot élt le egy emberöltő alatt.
Nem tudom nélküle elképzelni az életet, most mégis itt vagyunk.
Köszönöm, hogy eljöttetek.
Leeresztettük Doug koporsóját a sírba.
Aztán mindenki, aki eljött,
lakók a szomszédos falvakból, több százan,
elkezdtük rá puszta kézzel szórni a homokot.
DOUGLAS RAINSFORD TOMPKINS BIRDIE ÉS LOLO 1943.03. - 2015.12.
Sok idő volt,
mire eljutottam odáig, hogy mégse tartok vele.
Jó ide kijárni.
Sokáig nagyon kivoltam, miután meghalt.
Minden nap gyötrelmes volt.
Május 17.
Mikor otthagytad az Espritet,
elindultál megkeresni a következő nagy dobást.
Hogy mivel lehetne új életet kezdeni.
Most én is itt tartok.
Kell lennie egy új történetnek.
Talán ez a lényeg, Birdie.
Ideje megírni.
Bár továbbra is olyan érzés...
mintha megcsonkítottak volna.
Nem puszta gyász ez.
Mintha...
Doug vakmerő elképzelése
lett volna az, ami egyben tartott.
Mint egy mentőcsónak.
Sosem álltunk le.
Mindent én irányítottam.
Amiről tudta, hogy fenntarthatatlan,
azokkal leállt.
Összeszedte magát, és kezébe vette az ügyet.
A farmok eltűntek.
Egy ponton 13 farmunk volt.
Nem tudtuk őket önellátóvá varázsolni.
Túl költséges volt.
Úgy éreztem, csalódást okozok Dougnak.
Nem lehetett őket fenntartani,
de nehéz volt elengedni.
Mindent feketén-fehéren láttam.
Nem volt kérdés.
Kétpólusú lett az egész életem.
Meg akarok halni, élni fogok.
Ezt csináljuk, ezt nem.
Doug azt akarja, nem csináljuk.
Bezárjuk.
Pumalín kész.
Valle Chac, majdnem kész.
Iberával ez lesz.
Dupla tempót tolunk,
kétszer akkora volumenben.
Csak csináljuk! Nincs mit veszítenünk.
Ez volt a mantrám. „Nincs mit veszítenem."
Megtörtént a lerosszabb, ami történhetett.
Új életszakaszba lépett.
És szép lassan
nem csak arra jött rá, miért érdemes továbbmenni,
de bátrabb is lett,
vakmerőbb.
Mindig úgy éreztem magam, mint egy folyóban sodródó kavics.
Többé nem.
Pontosan tudom, mit akarok.
Tényleg elszántan élek.
Szóval, az új park...
másfél millió hektár.
Másfél millió hektár.
Egy újabb Pumalín vagy Corcovado.
Igen.
Tízmillió hektár.
Erről van szó!
Fel kellett tennie a kérdést, vajon mi következik.
Látod...
A legizgalmasabb dolog a visszavadítás.
Ők
a két első csapat, akiket elengedtünk.
Igen.
Megvan az interakció a vadon élőkkel.
- Igen, tudom. - És
sokkal jobb nekik kint, mint az ólban.
Sokkal több dolog volt, mint szimplán védeni a környezetet.
Addig nem mondhatjuk ezekre a helyekre,
hogy egészségesek, míg nincs itt mindenki.
Kris segített
több mint egy tucat faj visszatelepítésében.
Jaguárt is hoztunk,
amit eddig más nem csinált.
Doug akarta
mindenáron visszahozni a jaguárokat.
Emblematikus állat.
Ő van a tápláléklánc élén.
Nagy álma volt.
Kilencet fogunk elengedni.
Remélhetőleg a kölykök,
akik nőstények...
Igen.
...fognak szülni kettőt.
Vagy egyet.
- Igen. - Igen.
Elképesztő!
Bármikor belegondolok, sírhatnékom lesz.
Komolyan.
Lehet, hogy a nemzeti park olyan...
mint egy petri-csésze.
És...
ha minden tönkre megy,
ezek a nagy, védett területek lesznek a petri-csészék,
ahol újraindul az evolúció.
Ki tudja?
A biodiverzitás védelme, ahogy Kris csinálja,
szorosan összefonódik
a klímaváltozással.
Azon keresztül pedig
az ember földi túlélésével.
2017. március 2.
Az állam ma felküldött egy füstjelet.
Március 15-én aláírjuk a megállapodást.
Először hatalmas kő esett le a szívemről, és egy pillanatra elöntött a boldogság,
hogy milyen végtelenül szeretlek.
Vajon hogy jutottam nélküled idáig?
Aztán beugrott, hogy végig itt voltál.
DOUGLAS RAINSFORD TOMPKINS BIRDIE ÉS LOLO
Ha valaki feláldozza, nem csak a vagyona,
de élete nagyrészét,
majd itt is temetteti el magát...
senki nem mondhatja,
hogy csak látogatóba jött.
Az egész ország
együtt gyászolt
az özveggyel.
Összehozta az embereket.
„VISSZAADJUK A TERMÉSZETET A KÖZÖSSÉGNEK."
És minden ellenállás...
HIVATALOSAN IS LÉTRE JÖTT A NEMZETI PARK
...ami addig belőlük jött, hirtelen megszűnt.
TOMPKINSÉK ÁTADNI KÉSZÜLNEK A PARKOKAT
Történelmi jelentőségű.
Komolyan, ilyet még senki nem csinált.
Mikor elnök voltam, találkoztunk Kristine-nel,
és érdekesnek tartottuk,
hogy két nő igyekszik megvalósítani...
Doug álmát.
Valójában
muszáj volt befejeznünk a parkokat.
Hihetetlen mennyiségű pénzt raktunk bele, önerőből.
ELKÉPZELÉS
Az elmúlt időszakban
évi hatmillió dollárt költöttünk el.
Ha nem adományoznánk el,
teljesen csődbe mennénk.
Hola!
A legjobb ácsaink készítik a táblákat.
El se hiszem!
Annyira vakmerő vállalkozás volt!
Hihetetlen, hogy összejött...
mind az öt nemzeti park, egyszerre,
három másik bővítésével együtt.
De úgy éreztem, most vagy soha.
Itt az idő.
Mondjátok, „Pumalín!"
Pumalín!
Szuper csapatunk van.
Több százan vesznek részt.
Szeretnénk, ha az állam is alkalmazná őket.
De ki tudja, mi lesz?
CERRADO ZÁRVA
Lesz, akivel újra találkozunk, másokkal nem.
De rengetegen
vittünk együtt végbe valamit.
Egy család lettünk.
Tényleg.
Huszonöt év alatt.
Tiszteljük és szeretjük egymást.
Mindenki nevében
emelem poharam Douglasre és Pablo Carrascóra!
- Igen! - Igen!
Az elnök érkezése előtti hétvégén
olvastam valamit.
Két szó azonnal szemet szúrt.
„Lehetne", „szeretnénk," nem „fogjuk."
Ebből arra következtettem, hogy az egyik park,
nyolc közül a legnagyobb,
nem biztos, hogy össze fog jönni.
Én abban voltam, hogy mindent vagy semmit.
Vagy mindet megcsináljuk, vagy egyet se.
Nagy a kockázat, ha nem jön össze.
Azok után, amit átéltek,
hogy éveken át próbálták rávenni
a különböző kormányokat, hogy vágjanak bele,
és sose tudtak egyről a kettőre jutni,
nyilván kételkedett.
Úgy gondolta, bármi változhat.
Az ünnepséget megelőző
utolsó óráig
nem tudtam, tényleg összejön-e.
Itt az idő.
Csináljuk!
Mikor megérkezett, faarccal vártam.
Újra találkozunk!
Meg akarta nézni Doug sírját
a kis temetőben.
Doug sírjáról beszélt,
és Dougról,
én meg készen álltam mindent visszavonni.
Két beszéddel készültem,
egy kénköves dühössel,
ha valami rosszul sülne el.
Illetve egy gratulációval.
Aztán valahogy mellém keveredett valaki,
és azt mondta, „Benne van.
„Minden rendben."
Úgyhogy odafordultam az elnökhöz, és mondtam,
„Ez aztán a történelmi nap!"
Kezemben egy olyan hely térképe, melyet csak istenek képzelhettek el.
Amit Doug 1992-ben megálmodott,
abból lett ma a Pumalín Nemzeti Park.
Ezek a ti parkjaitok.
Vigyázzatok rájuk teljes szívvel!
Válasszátok az életet!
A szépséget!
Sikerült, Lolo!
Úristen, srácok...
Mentoráltam,
jó barátom volt, és az, hogy most ott állt Chile elnöke mellett,
és írták alá a papírokat,
amikkel létrehozták a parkokat...
Ja. Megkönnyeztem.
Büszke pillanat volt.
Ezért ez a legnagyobb a világon.
- Büszke lehet! - Igen, azt hiszem.
Ez volt az emberiség legnagyobb földadományozási projektje.
Doug jó magasra tette a lécet.
Büszke lenne rá, ha valaki megpróbálná túlteljesíteni.
Nagyobb park, nagyobb természetvédelmi terület.
Úristen!
Odanézz! Nézd!
Kondorkeselyű!
Nézd ezt a hihetetlen vadvilágot,
amit Douggal megóvtak!
Amíg a szem ellát.
Megváltoztatták a latin-amerikaiak természetvédelemhez való hozzáállását.
Az embereket elkezdte érdekelni a nemzeti parkok létrehozása.
Most segítek új parkot létesíteni,
Tierra del Fuego csücskében.
Háromszázezer hektárnyi terület.
Támadt egy ötletem, és megbíztam Krisék alapítványát.
Világvége Parknak hívjuk.
Doug folyton rágta a fülem,
hogy kövessem a példáját.
Most belevágtam.
Mindig én voltam a kedvesebb
veletek.
Könnyebb volt a kedvemben járni,
és nehezebb lerázni,
de...
Micsoda élet!
Igen.
Micsoda élet!
A TOMPKINS TÁRSASÁG CHILÉVEL ÉS ARGENTÍNÁVAL KÖZÖSEN
ÖSSZESEN 17 NEMZETI PARKOT ALAPÍTOTT ÉS BŐVÍTETT KI,
HÉTMILLIÓ HEKTÁRNYI TERÜLETET VÉDTEK MEG, MELY SZÁM FOLYAMATOSAN NÖVEKSZIK.
AZ ARGENTÍNA ÉS CHILE VISSZAVADÍTÁSÁRA LÉTREJÖTT PROJEKTEK FOLYTATJÁK A MUNKÁT,
TOVÁBBI EGYEDEKET TELEPÍTENEK VISSZA ÉS PARKOKAT LÉTESÍTENEK.
2022-BEN BARÁTAI PÉLDÁJÁT KÖVETVE
YVON CHOUINARD CÉGÉT, A HÁROMMILLIÁRD DOLLÁRT ÉRŐ PATAGONIÁT
ELADOMÁNYOZTA, HOGY A PÉNZT A BOLYGÓ MEGMENTÉSÉRE FORDÍTHASSA.
JENNIFER RIDGEWAY EMLÉKÉRE.
A TERMÉSZET SZERELMESEI
Magyar szöveg: Hanna Tardos